次韵天啟戲爲禪句之作
作者：余幹
朝代：宋

paragraphs: 一片木柴投向釜，不是知音色如土。
道途謾用運三車，根性終然資一雨。
相逢倘獲個中人，涓滴何辭北馿乳。
善才童子天質奇，拋官遠遁修行苦。
果向北山曾遇人，便解捐書尋一語。
而今脫却七斤衫，相見山山惟作舞。
秋闈何幸相握手，未厭夜深來叩戶。
莫愁客至將何待，困有眠牀饑有俎。